OpenLLM-France/wikimedia huggingface dataset:
# Burry Stander

Burry Willie Stander (16 de septembre de 1987 - 3 de gener de 2013) va ser un ciclista de muntanya sud-africà, campió del món camp a través Sub-23 el a 2009.
En els Jocs Olímpics de Pequín 2008, Stander va acabar 15è en la carrera de camp a través, ja que va millorar en els Jocs Olímpics de Londres 2012 on va ser 5è en la mateixa prova.
Stander va ser atropellat i mort per un taxi, mentre estava en un recorregut d'entrenament a Shelly Beach, Sud-àfrica, el 3 de gener de 2013.

## Palmarès

* 2007
** Campió d'Àfrica en Camp a través
* 2009
** Campió del món sub-23 en Camp a través
** Campió d'Àfrica sub-23 en Camp a través
* 2011
** Campió d'Àfrica en Camp a través

## Referències

* 1 2 «Sports-reference.com». Arxivat de l'original el 2013-08-24. [Consulta: 2 juliol 2013].
* ↑ Piedrabuena, Celes «El biker Stannder fallece al chocar contra un taxi». Mundodeportivo.com, 03-01-2013 [Consulta: 4 gener 2013].
* ↑ «"SA Olympic mountain biker Burry Stander killed in accident", Business Day Live, 3 January 2013.». Arxivat de l'original el 5 de gener 2013. [Consulta: 2 juliol 2013].
* ↑ http://www.bicycling.co.za/news-people/burry-stander-killed-while-training/#comment-5830971 Arxivat 2013-01-06 a Wayback Machine.

## Enllaços externs

* Web oficial
* Fitxa de Burry Stander (sitiodeciclismo.net)
# Bursa kebap

Bursa kebap o Bursa kebabı és un plat de carn de la cuina turca, originari de la ciutat i província de Bursa. Encara que és més conegut com a "iskender", en els darrers anys aquest plat ha començat a ser denominat "Bursa kebabı" en turc als restaurants de Turquia, ja que "Iskender" ha estat registrat per una cadena de restaurants de Bursa com una marca patentada.

## Preparació i consum

Bursa kebap es fa de carn d'ovella (o xai) i / o vedella i normalment es basa en döner, però la seva carn és diferent de la del döner. Abans de tot, la carn de Bursa kebap té una mica de carn picada, per a fer possible de tallar la carn en làmines o fulles. Per altra banda, un Bursa kebap autèntic sempre porta uns trossos de "şiş köfte" a l'estil de Bursa damunt. De vegades els restaurants de Bursa kebap també poden col·locar un "İnegöl köfte", köfte d'İnegöl, per sobre de la carn, per a promoció i com a símbol de la cuina regional. (Vegeu la imatge: Els mandonguilles amb forma de petits tubs són "şiş köfte" i la bola de carn més rodona al centre és un İnegöl köfte.) La carn tallada del döner se serveix sobre un llit de pide tallat en bocinets. Aquest pide típic s'anomena"Çantık" a Bursa, i col·loquialment se'n diu "tırnak pidesi" (pide d'ungles), per la seva forma. Al costat d'aquest plat se serveix iogurt i s'hi tira una salsa de tomàquet damunt de la carn. L'últim ingredient per a enllestir l'elaboració del Bursa kebap és mantega fosa i gairebé sempre se serveix a taula, portat pels cambrers en unes paelles.

## Referències

* ↑ http://hurarsiv.hurriyet.com.tr/goster/haber.aspx?id=223580

## Enllaços externs

* Els 10 millors restaurants per a menjar Bursa kebap a Turquia
# Burruk Khan

Borruk, Burrak o Burak Khan és el nom dels següents personatges:
* Borruk Khan, kan kazakh de l'Horda Mitjana Kazakh
* Burrak Khan, kan de l'Horda Blava (1421-1428) i de l'Horda d'Or (1424-1427) i breument el 1428
* Burak Khan, kan de Txagatai
# Premis Ondas 1978

Els Premis Ondas 1978 van ser la vint-i-cinquena edició dels Premis Ondas, atorgats el 1978. En aquesta edició es diferencien les categories: Premis Nacionals de ràdio, nacionals de televisió, internacionals de ràdio i televisió, hispanoamericans i especials.

## Nacionals de ràdio

* José Antonio Pardellas Casas de RNE Canarias
* Joaquim Maria Puyal de Ràdio Barcelona
* Iñaki Gabilondo de la cadena SER
* María Ángeles Juez García de la cadena SER
* Carlos Alberti Velasco de RNE
* Los porretas de la cadena SER
* Protagonistas, nosotros de RNE
* Segundo diario hablado de RNE
* Informativos de las 8 de la cadena SER
* Versos para una primavera de Cadena COPE

## Nacionals de televisió

* 625 líneas de TVE
* Salomé de TVE
* Curro Jiménez de TVE
* Alfonso Eduardo Pérez Orozco de TVE
* Miguel Pérez Calderón de TVE

## Internacionals de ràdio

* We remenber Ted, Raidió Teilifís Éireann
* Charlie Chaplin com a músic, Ràdio Belgrad
* Alice's adventures in wonderland, BBC
* L'eroe sul sofa: Superman, RAI

## Internacionals de televisió

* Der kaiser am land, Österreichischer Rundfunk
* La mort du buffle, TF1
* Kronika powstaniowa, PORTEL de Polònia
* Moe, we blijven altijd bij je, NOS dels Països Baixos

## Hispanoamericans

* Introducción a la universidad, Televisa de Mèxic
* Delia Fiallo, Venevisión de Veneçuela
* CRE de l'Ecuador
* Antonio Carrizo, Radio Rivadavia de l'Argentina
* Televisa Europa

## Especials

* Jorge Janer de Radio Barcelona
* 300 millones de TVE
* Concurs Internacional d'Interpretació Musical Reina Sofia de RNE, Barcelona
* Argentina 78
* Margarita López Portillo

## Referències

* ↑ Concedidos los Premios Ondas, ABC, 28 d'octubre de 1978
* ↑ Ignacio Gabilondo y Joaquín María Puyal, El País, 28 d'octubre de 1978

## Enllaços externs

* Pàgina web oficial dels Premis Ondas Arxivat 2019-05-06 a Wayback Machine.
# Premis Ondas 1984

Els Premis Ondas 1984 van ser la trenta-unena edició dels Premis Ondas, atorgats el 1984 amb un jurat internacional. En aquesta edició es diferencien les categories: Premis Nacionals de televisió, internacionals de ràdio i internacionals de televisió. Aquest any no es concedí cap premi nacional de ràdio.

## Nacionals de televisió

* «La muerte de un torero» a Informe semanal, TVE

## Internacionals de ràdio

* Europe plus, EIF (França)
* Rock Master Class, UKIB/Capital Radio
* Vamos brincar?, Centro Brasileiro de Radio Educativo Roquete Pinto del Brasil
* Son of Cliché, BBC Radio 4
* Ein Schlachtfeld Wird Besichtigt, ARD/SFB

## Internacionals de televisió

* Paris si tu veux, RTL Télé Lëtzebuerg
* Los hijos de mis hijos a Compromiso, Canal 13 (Argentina)
* Spitting Image, UKIB/Central Independent TV
* Contrapunto, TVA de Mèxic

## Referències

* ↑ Los premios Ondas para radio y televisión se conceden hoy en Barcelona, El País, 8 de novembre de 1984
* ↑ 'Informe semanal', único programa español galardonado con un Premio Ondas 1984, El País, 9 de novembre de 1984

## Enllaços externs

* Pàgina web oficial dels Premis Ondas Arxivat 2019-05-10 a Wayback Machine.
# Projecte de Llei Jan Lokpal

El projecte de llei Jan Lokpal, també conegut com a Projecte de llei del Defensor del Poble és una proposta independent de llei contra la corrupció a l'Índia. Els activistes socials anticorrupció el varen proposar com una millora més efectiva al projecte Lokpal original, que està sent proposat pel Govern de l'Índia.
El projecte de llei Jan Lokpal té com a objecte dissuadir eficaçment la corrupció, reparar els greuges dels ciutadans, i protegir els reveladors de la corrupció. Si es du a terme la llei, aquesta crearia un organisme defensor del poble, independent, el Lokpal (en sànscrit: protector de la gent), que estaria facultat per registrar i investigar les denúncies de corrupció contra polítics i buròcrates sense l'aprovació prèvia del Govern.
El 2011, l'activista Anna Hazare va començar un moviment satyagraha iniciant un dejuni indefinit a Nova Delhi per exigir l'aprovació de la llei. El moviment va atreure l'atenció dels mitjans de comunicació, i centenars de milers de seguidors, en part a causa de la capacitat d'organització de Arvind Kejriwal.

## Referències

* ↑ «The Lokpal Bill Draft version, June 21, 2011», 21-06-2011. [Consulta: 16 agost 2011].
* ↑ «Dandi March 2 for Jan Lokpal Bill». Hindustan Times, 27-03-2011. Arxivat de l'original el 29 d’abril 2011. [Consulta: 9 abril 2011].
* ↑ «City activists garner support for Jan Lokpal bill». Hindustan Times, 14-03-2011. Arxivat de l'original el 10 de desembre 2012. [Consulta: 9 abril 2011].
* ↑ Anna Hazare, Saturday, 27 August 2011, The New York Times Company
* ↑ How Arvind Kejriwal, the architect of Anna Hazare’s anti-corruption campaign, brought the rage of an indignant nation to the government’s door Arxivat 2011-08-30 a Wayback Machine. The Caravan, 20 August 2011
# Børge Gissel

Børge Gissel (Viby, 7 de juliol de 1915 - Fredericia, 6 d'abril de 2002) va ser un ciclista danès, que va destacar sobretot amb el ciclisme en pista. va participar en els Jocs Olímpics de 1948.

## Palmarès

* 1944
** Campió de Dinamarca amateur en persecució
* 1945
** Campió de Dinamarca amateur en persecució
* 1946
** Campió de Dinamarca amateur en persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Bù Jiàng

Bù Jiàng va ser el l'onzè rei de la dinastia Xia de la Xina; possiblement va governar 59 anys. El seu pare va ser el rei Xiè. Segons els Annals de bambú, durant el 6è any de règim de Bù Jiàng, va lluitar amb Jiuyuan. En el 35è any del seu règim, el seu estat vassall Shang va derrotar Pi.
En el 59è any del règim va passar el seu tron al seu germà menor Jiōng. Va morir 10 anys més tard.
Bù Jiàng és considerat com un dels reis més savis d'aquesta dinastia.

## Referències

* ↑ Cioffi-Revilla, Claudio «War and Politics in Ancient China, 2700 B.C.I. to 722 B.C.I.». The Journal of Conflict Resolution, 39, 3, 1995, pàg. 471-472.
* ↑ Lung, Rachel. John Benjamins Publishing Company. Interpreters in early imperial Xina. Amsterdam: John Benjamins Publishing Company, 2011, p. 5. ISBN 978-90-272-2444-6.
* ↑ Milton Walter Meyer: China: A Concise History
# Camamilla (desambiguació)

«Camamilla» té aquests significats:
* Camamilla (Matricaria recutita), planta herbàcia anual de la família de les asteràcies
* Camamilla americana (Tagetes minuta)
* Camamilla borda (Anthemis arvensis)
* Camamilla groga o camamilla de Maó (Santolina chamaecyparissus)
* Camamilla dels Pirineus (Achillea ptarmica)
* Camamilla pudent (Anthemis cotula)
* Camamilla romana (Anthemis nobilis)
* Camamilla vera (Achillea millefolium) és una herba perenne que pertany a la família de les asteràcies
# Camallonga

«Camallonga» té aquests significats:
# Camallera

Camallera és una entitat de població pertanyent a dos municipis de l'Alt Empordà: Saus, Camallera i Llampaies (del qual n'és precisament el cap) i Vilaür. Al cens de l'any 2007 tenia 541 i 20 habitants, respectivament, per a cadascun dels municipis.

## Referències

* ↑ «Camallera». Gran Enciclopèdia Catalana. Barcelona: Grup Enciclopèdia Catalana.
* ↑ «Entitats del municipi de Saus, Camallera i Llampaies». municat.gencat.cat. [Consulta: 7 juny 2012].
* ↑ «Entitats del municipi de Vilaür». municat.gencat.cat. [Consulta: 7 juny 2012].
# Preston Ercelle Cloud, Jr.

Preston Ercelle Cloud, Jr. (26 de setembre del 1912 – 1991) fou un paleontòleg, geògraf, geòleg i professor estatunidenc. És conegut sobretot pel seu treball sobre l'escala dels temps geològics i els orígens de la vida a la Terra.

## Biografia

Cloud nasqué a West Upton (Massachusetts) i cresqué a Waynesboro (Pennsilvània), on es desenvolupa el seu interès per la vida a l'aire lliure. Després del seu primer cicle universitari, Cloud passa tres anys a la Marina dels Estats Units (del 1930 al 1933).
Malgrat les dificultats durant la Gran Depressió, Cloud aconsegueix fer-se remunerar pel seu primer semestre de classes a la Universitat George Washington.
Hi troba Ray Bassler, un professor responsable principalment de la secció de paleontologia del Museu Nacional d'Història Natural. Veient l'interès de Cloud per la seva feina, Bassler mou fils perquè pugui treballar al Museu. Posteriorment, Cloud treballa amb Gustav Arthur Cooper (1902-1999), un paleontòleg i estratígraf amb qui aprèn moltes coses sobre els fòssils, particularment els braquiòpodes. Treballa a temps complet al Museu es llicencia el 1938.
Cooper també permeté a Preston seguir classes a la Universitat Yale.

## Enllaços externs

* Rock Star Profile Arxivat 2005-03-07 a Wayback Machine. : Preston Cloud
# Pseudancistrus coquenani

Pseudancistrus coquenani és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 8,1 cm de longitud total.

## Distribució geogràfica

Es troba a Sud-amèrica: Veneçuela.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Isbrücker, I. J. H. (1980). Classification and catalogue of the mailed Loricariidae (Pisces, Siluriformes). Verslagen en Technische Gegevens, Universiteit van Amsterdam, 22, 1-181.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Steindachner, F. 1915. Beiträge zur Kenntniss der Flussfische Südamerikas. V. Denkschriften der Mathematisch-Naturwissenschaftlichen Classe der Kaiserlichen Akademie der Wissenschaften in Wien v. 93: 15-106.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hateri

Hateri és el nom dels següents personatges:
* Hateri o Ateri, jurista roma
* Hateri (polític), polític romà
* Quint Hateri senador i retòric romà
* Quint Hateri Antoní, cònsol l'any 53
* Hateri Rufus, cavaller romà
# Herois de Central Park

Herois de Central Park (títol original en francès, Les Inséparables) és una pel·lícula d'animació de 2023 dirigida per Jérémie Degruson. La producció és francesa, belga i espanyola. S'ha doblat al català.

## Sinopsi

Quan s'apaguen els llums en un antic teatre de la zona del Central Park, els titelles cobren vida des de la mort del vell titellaire. Dos amics improbables: un titella imaginatiu inspirat en el Quixot i un peluix de gos raper robat i abandonat es troben en una aventura èpica a Nova York per convertir els seus somnis en realitat demostrant que fins i tot els personatges més petits poden tenir grans papers.

## Referències

* ↑ «Fiche de doublage - Les Inséparables».
* ↑ «11 grans estrenes en català als cinemes per a la segona meitat del 2024». Generalitat de Catalunya. [Consulta: 5 abril 2024].
* ↑ «Les Inséparables de Jérémie Degruson». [Consulta: 5 abril 2024].

## Enllaços externs

* Tràiler en català
# Haut-du-Them-Château-Lambert

Haut-du-Them-Château-Lambert és un municipi francès, situat al departament de l'Alt Saona i a la regió de Borgonya - Franc Comtat. L'any 2018 tenia 438 habitants.

## Demografia

El 2007 la població era de 512 persones. Hi havia 208 famílies, de les quals 64 eren unipersonals.
El 2007 hi havia 328 habitatges, 220 eren l'habitatge principal, 92 eren segones residències i 16 estaven desocupats.

## Economia

El 2007 la població en edat de treballar era de 317 persones de les quals 228 eren actives.
El 2007 hi havia empresa extractiva, una empresa alimentària, 5 d'empreses de fabricació d'altres productes industrials, 7 d'empreses de construcció, 2 d'empreses de comerç i reparació d'automòbils, 3 d'empreses d'hostatgeria i restauració, una empresa financera, 4 d'empreses immobiliàries, 3 d'empreses de serveis…".
Hi havia el 2009, una botiga de menys de 120 m² i una botiga de mobles.
L'any 2000 hi havia deu explotacions agrícoles.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
# Haut-Martelange

Haut-Martelange (en luxemburguès: Uewermaarteleng; en alemany: Obermartelingen) és una vila de l'antiga comun de Perlé i avui de la nova comuna de Rambrouch, situada al districte de Diekirch del cantó de Redange. Està a uns 36 km de distància de la ciutat de Luxemburg.

## Referències

* ↑ «Haut-Martelange». [Consulta: 28 setembre 2015].
# Hippolyte Mège-Mouriés

Hippolyte Mège-Mouriés, nascut a Draguignan el 24 d'octubre de 1817 i traspassat a París el 31 de maig de 1880), va ser un químic francès que va inventar la margarina.

## Biografia

Hippolyte Mège-Mouriés, era fill d'un mestre d'escola primària. El 1838 va obtenir una feina a la farmàcia central de l'Hospital de París i va començar a publicar contribucions originals en la química aplicada.

## Obra

Mège-Mouriés va estudiar els àcids grassos durant els anys 1860, i les seves recerques li permeteren el 1869 obtenir una patent per a la producció de margarina. El 1869 l'emperador Napoleó III de França va oferir un premi a qualsevol que pogués fer un substitut satisfactori per a la mantega, adequat per ús per les forces armades i les classes obreres, ja que no hi havia producció suficient per a tota la població. Hippolyte Mège-Mouriés va inventar una substància que va anomenar oleomargarina, el nom del qual es va escurçar al nom comercial "Margarina". L'oleomargarina s'obtenia prenent olis vegetals aclarits, extraient la porció líquida sota pressió, i llavors permetent-ho per solidificar-se. Quan s'hi addicionava butirina i aigua, feia un substitut de mantega barat.
El 1871 Mège-Mouriès va vendre la seva invenció a l'empresa holandesa Jurgens, un dels pilars de Unilever.
# Heteromys salvini

Heteromys salvini és una espècie de mamífer rosegador de la família dels heteròmids. Viu a Costa Rica, El Salvador, Guatemala, Hondures, Mèxic i Nicaragua. Es tracta d'un animal nocturn que s'alimenta de llavors i insectes. Els seus hàbitats naturals són els boscos caducifolis, els matollars i els camps amb males herbes, sovint a prop de roques o parets. És una espècie en risc mínim, és a dir, no sembla que hi hagi cap amenaça significativa per a la seva supervivència.
Aquest tàxon fou anomenat en honor del naturalista britànic Osbert Salvin.

## Referències

* ↑ Vázquez, E.; Emmons, L.; Reid, F.; Cuarón, A. D. «Heteromys salvini» (en anglès). Llista Vermella d'Espècies Amenaçades de la UICN, 2016. DOI: 10.2305/IUCN.UK.2016-3.RLTS.T12076A22225346.en. [Consulta: 15 abril 2024].
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 356. ISBN 978-0801893049.
# Heteropanax

Heteropanax és un gènere de plantes amb flor de la família de les Araliàcies. Comprèn 8 espècies natives del sud-est asiàtic i la Xina.

## Referències

* ↑ Espècies a The International Plant Names Index
# Hipoestèsia

La hipoestèsia tàctil o, simplement, hipoestèsia, és un efecte secundari comú de diverses afeccions mèdiques que es manifesta com una sensació de tacte o sensació reduïda ("pell adormida"), o una pèrdua parcial de sensibilitat als estímuls sensorials.
La hipoestèsia és el resultat principalment de danys als nervis (habitualment els perifèrics), a vegades ocasionats per isquèmia (una falta d'aportació de sang als teixits, inclosos els nervis, a resultes d'obstruccions dels vasos sanguinis), però també pot ser degut per lesions en la medul·la espinal o al tàlem. Alguns malalties poden causar hipoestèsia com a efecte secundari com els següents:
* Síndrome de descompressió
* Schwannoma trigeminal
* Rombencefalitis
* Tuberculoma extramedular intradural de la medul·la espinal
* Trastorn sensorial cutani
* Beriberi
El tractament de la hipoetèsia té com a objectiu dirigir-se a les malalties que han causat l'efecte secundari de la pèrdua de sensacions.

## Referències

* ↑ Diccionari Enciclopèdic de Medicina
* 1 2 Chen, Li-Feng; Yang, Yang; Yu, Xin-Guang; Gui, Qiu-Ping; Bu, Bo; Xu, Bai-Nan; Zhou, Ding-Biao «Operative management of trigeminal neuromas: an analysis of a surgical experience with 55 cases». Acta Neurochirurgica, 156, 6, 01-06-2014, pàg. 1105–1114. DOI: 10.1007/s00701-014-2051-7. ISSN: 0942-0940. PMID: 24633987.
* ↑ Moon, R. E. «Hyperbaric oxygen treatment for decompression sickness». Undersea & Hyperbaric Medicine, 41, 2, 01-03-2014, pàg. 151–157. ISSN: 1066-2936. PMID: 24851553.
* ↑ Karlsson, William K.; Harboe, Zitta Barrella; Roed, Casper; Monrad, Jeppe B.; Lindelof, Mette; Larsen, Vibeke Andrée; Kondziella, Daniel «Early trigeminal nerve involvement in Listeria monocytogenes rhombencephalitis: case series and systematic review». Journal of Neurology, 264, 9, 01-09-2017, pàg. 1875–1884. DOI: 10.1007/s00415-017-8572-2. ISSN: 1432-1459. PMID: 28730571.
* ↑ Stylianos, Kapetanakis; Konstantinos, Giatroudakis; Pavlos, Pavlidis; Aliki, Fiska «Brachial branches of the medial antebrachial cutaneous nerve: A case report with its clinical significance and a short review of the literature». Journal of Neurosciences in Rural Practice, 7, 3, 01-07-2016, pàg. 443–446. DOI: 10.4103/0976-3147.182772. PMC: 4898116. PMID: 27365965.
# Henri Meert

Henri Meert (Schaerbeek, 27 d'agost de 1920 - Anderlecht, 18 de maig de 2006) fou un futbolista belga de les dècades de 1940 i 1950.
Fou 33 cops internacional amb la selecció belga de futbol, entre 1944 i 1957. Pel que fa a clubs, tota la seva carrera defensà els colors de l'RSC Anderlecht amb 343 partits oficials disputats.

## Palmarès

* Lliga belga de futbol:
** 1947, 1949-1951, 1954, 1955, 1956, 1959

## Referències

* 1 2 3 4 «Henri Meert - Steckbrief» (en alemany). weltfussbal.de. [Consulta: 2 novembre 2013].
* 1 2 «Alle Rode Duivels» (en neerlandès). Reial Federació Belga de Futbol. [Consulta: 2 novembre 2013].
* ↑ Perfil a national-football-teams.com
* ↑ Perfil a anderlecht-online.be
# Robert-Magny

Robert-Magny és un municipi francès situat al departament de l'Alt Marne i a la regió del Gran Est. L'any 2010 tenia 249 habitants. Fins al 2012 estava unit al municipi de Laneuville-à-Rémy formant el municipi de Robert-Magny-Laneuville-à-Rémy.

## Història

Llista dels alcaldes successius :
| Data d'elecció | Identitat |
| 1983-2008 | Christian Mion |
| 2008- | Gouget Hubert |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 354 | 315 | 273 | 231 | 227 | 233 | 249 |
| A partir de 1990: Població sense dobles comptes |||||||
# Stans

Stans és un municipi del cantó de Nidwalden (Suïssa), del qual n'és la capital.